দানব দানা’র তাণ্ডবে তোলপাড় দিঘা, ভোর রাতে ভয়াবহ পরিস্থিতি

কলকাতা: ঘূর্ণিঝড় দানার (Cyclone Dana) ল্যান্ডফল প্রক্রিয়া শুরু হতেই দীঘায় উত্তাল সমুদ্র। সমুদ্র উপকূলবর্তী এলাকায় ব্যাপক তাণ্ডব চালাচ্ছে ঘূর্ণিঝড়। দিঘার সৈকতে বাড়ছে জলস্তর। গার্ডওয়াল ছাপিয়ে জল উঠে আসছে রাস্তায়। প্রবল বেগে বইছে ঝোড়ো হাওয়া। হাওয়ার গতি বেগ ১০০-১১০ কিমি। সেই সঙ্গে চলছে দফায় দফায় ভারী বৃষ্টি। অন্যদিকে কলকাতাও শুরু হয়েছে বৃষ্টি, সঙ্গে বইছে ঝোড়ো হাওয়া।  বৃহস্পতিবার সাড়ে ১১ টা থেকে ১২টার মধ্যে দানার ল্যান্ডফল শুরু হয়। ৪ ঘণ্টা ধরে চলবে ল্যান্ডফল প্রক্রিয়া। নবান্নে রাত জাগছেন মুখ্যমন্ত্রী। কন্ট্রোল রুম থেকে সার্বিক নজরদারি চালাচ্ছেন মমতা বন্দ্যোপাধ্যায়। রাত জেগে রয়েছেন মুখ্যসচিব‌ও। আবহাওয়া দফতর বলছে, ওড়িশার ভিতরকণিকা এবং ধামারার মধ্যবর্তী স্থানে স্থলভাগ অতিক্রম করছে ঘূর্ণিঝড়ের সামনের অংশ। ঝড়ের সর্বোচ্চ গতি ১২০ কিলোমিটার।

আরও পড়ুন: ‘দানা’র ল্যান্ডফল শুরু, মধ্যরাতে ভয়াবহ রূপ নেবে ঘূর্ণিঝড়!

সাইক্লোনের আউটার ব্যান্ড মূল ভূখণ্ডে ঢুকতে প্রবল বৃষ্টি শুরু হয়েছে ওডিশা এবং পশ্চিমবঙ্গের উপকূলবর্তী এলাকাগুলিতে।ওডিশার পুরী, পারাদ্বীপ, গোপালপুরে তুমুল ঝড়বৃষ্টি চলছে। তীব্র জলোচ্ছাস শুরু হয়েছে। একই ছবি ধরা পড়েছে পশ্চিমবঙ্গের পূর্ব মেদিনীপুরেও। দিঘাতেও প্রবল জলোচ্ছাস দেখা গিয়েছে। বিক্ষিপ্তভাবে বৃষ্টি চলছে কলকাতাতেও। সঙ্গে চলছে ঝোড়ো হাওয়া। ল্যান্ডফল প্রক্রিয়া যতক্ষণ চলবে, বাড়বে বৃষ্টি। শুক্রবারও দিনভর ভারী বৃষ্টি সম্ভাবনা কলকাতায়।

#WATCH | West Bengal: Gusty winds witnessed in Digha, Purba Medinipur as landfall of #CycloneDana has commenced pic.twitter.com/P8fXN56nyh

— ANI (@ANI) October 24, 2024

দেখুন ভিডিও