‘দানা’ আছড়ে পড়তেই তছনছ ওড়িশার ধামরা-ভদ্রক

কলকাতা: বৃহস্পতিবার সাড়ে ১১টার পর স্থল ভাগের মাটি ছুঁয়েছে ঘূর্ণিঝড় ‘দানা'(Cyclone Dana)। ওড়িশার ভিতরকণিকা থেকে ধামারার মধ্যবর্তী স্থানে স্থলভাগ অতিক্রম করছে ঘূর্ণিঝড়ের সামনের অংশ। ঝড়ের গতি বেগ ১০০-১১০ কিমি। প্রবল গতিতে বইছে ঝোড়ো হাওয়া। ল্যান্ডফলের পর শুক্রবার সকাল থেকে ঝড়ের দাপট আরও বেড়ে গিয়েছে ওড়িশার পুরী, ভদ্রক, বালাসোর। ৮০ হাজারের বেশি মানুষকে ইতিমধ্যেই সরিয়ে সাইক্লোন শেল্টারে নিরাপদ স্থানে নিয়ে গিয়েছে ওড়িশা সরকার। পশ্চিমবঙ্গের উপকূলেও ঝড়বৃষ্টি হচ্ছে। অন্যদিকে দানার দাপটে উত্তাল দিঘার সমুদ্র। প্রবল জলোচ্ছ্বাস। মন্দারমণিতে নিচু এলাকায় ঢুকল জল। বকখালিতেও উত্তাল সমুদ্র।

আরও পড়ুন: দানব দানা’র তাণ্ডবে তোলপাড় দিঘা, ভোর রাতে ভয়াবহ পরিস্থিতি

গভীর রাতে ধামারার কাছেই আছড়ে পড়ে ঘূর্ণিঝড়।সাইক্লোনের আউটার ব্যান্ড মূল ভূখণ্ডে ঢুকতে প্রবল বৃষ্টি শুরু হয়েছে ওডিশা এবং পশ্চিমবঙ্গের উপকূলবর্তী এলাকাগুলিতে। ওডিশার পুরী, পারাদ্বীপ, গোপালপুরে তুমুল ঝড়বৃষ্টি চলছে। তীব্র জলোচ্ছাস শুরু হয়েছে। ঘূর্ণিঝড়ের দানার তাণ্ডবে ওড়িশার ধামারায় ভেঙে পড়ল একাধিক গাছ। ক্ষয়ক্ষতির পরিমাণ জানা যায়নি। ধামারায় ইতিমধ্যেই তাণ্ডবলীলা চালিয়েছে ঘূর্ণিঝড়। ভদ্রক, বালেশ্বর, পুরী-সহ ওড়িশার বিভিন্ন জায়গায় ভয়াবহ পরিস্থিতি। ভিতরকণিকার পরিস্থিতি ভয়ঙ্কর। ওড়িশার ভদ্রকে তীব্র বেগে ঝড়, তার সঙ্গে পাল্লা দিয়ে বৃষ্টি। জনমানবশূন্য রাস্তাঘাট। ভয়ঙ্কর আকার নিয়েছে ‘দানা’। সমুদ্রে হাই টাইডের জেরে নিচু এলাকায় জল ঢুকে গিয়েছে। ফলে, ক্ষয়ক্ষতির সম্ভাবনা রয়েছে। এদিকে ঘূর্ণিঝড়ের প্রভাবে স্থানীয় সামুদ্রিক অভয়ারণ্যে ভয়ঙ্কর ক্ষতি হতে পারে বলে আশঙ্কা করা হচ্ছে। স্থলভাগের উপর দিয়ে প্রবাহিত হওয়া ঝোড়ো হাওয়া।

#WATCH | Odisha: Gusty winds and heavy downpour cause destruction in Dhamra, Bhadrak

The landfall process of #CycloneDana underway pic.twitter.com/1tILknoZyK

— ANI (@ANI) October 25, 2024