কন্ট্রোল রুমে মুখ্যমন্ত্রী

কলকাতা: আরও কাছাকাছি ঘূর্ণিঝড় দানা (Cyclone Dana) । কয়েক ঘণ্টা বাদে আছড়ে পড়তে পারে। নবান্নে বসে পর্যবেক্ষণ করছে খোদ মুখ্যমন্ত্রী। সঙ্গে রয়েছেন মুখ্যসচিব মনোজ পন্থ-সহ অন্যান্যরা। বৃহস্পতিবার সকাল থেকে নবান্নের কন্ট্রোলরুম থেকে চলছে নজরদারি। রাজ্যের তরফে হেল্পলাইন নম্বর চালু করা হয়েছে। ২৪ ঘণ্টার জন্য নবান্নে হেল্পলাইন নম্বর (০৩৩) ২২১৪৩৫২৬ চালু করা হয়েছে। যেকোনও ধরনের সমস্যায় যে কেউ ফোন করতে পারেন। নবান্ন সূত্রে খবর, বৃহস্পতিবার বিকেল ৫টা থেকেই কন্ট্রোল রুমে রয়েছেন তিনি। নজর রেখেছেন জায়ান্ট স্ক্রিনে। বিকেলের সাংবাদিক বৈঠকে তিনি জানিয়েছিলেন, পরিস্থিতির দিকে নজরে রাখবেন। আমি আজ রাতে নবান্নেই থাকব। কন্ট্রোল রুমে তিনি নজরদারি চালাচ্ছেন।

আরও পড়ুন: দানার প্রভাবেও স্বাভাবিক থাকবে শুধু মেট্রো চলাচল

নবান্ন সূত্রে খবর, শুধু কন্ট্রোল রুম ছাড়াও, নিজেরও দফতরের কাজও করবেন রাতভর। পরিস্থিতি বিবেচনা করে নিজের দফতরে গিয়ে যথাযথ জায়গায় প্রয়োজনীয় নির্দেশ পৌঁছে দেবেন। মাঝে মাঝে ফিরে আসবেন কন্ট্রোল রুমে। সব কাজ যাতে সবার ও তাঁর সঙ্গে সমন্বয় রেখেই করা হয়, সে ব্যাপারে প্রশাসনিক কর্তাদের নির্দেশও দিয়েছেন মুখ্যমন্ত্রী। মমতা বন্দ্যোপাধ্যায় (Mamata Banerjee) জানিয়ে দিলেন, রাতভর নবান্নে থেকেই তিনি গোটা দুর্যোগের মনিটরিং করবেন। কেউ প্যানিক করবেন না। সতর্ক থাকবেন। জীবন খুব মূল্যবান। সাধারণ মানুষকে গুজবে কান না দেওয়ার পরামর্শ মুখ্যমন্ত্রীর। সকলকে সতর্ক থাকার জন্যও বলেছেন তিনি। রাজ্য প্রশাসন অত্যন্ত সতর্ক আছে। মুখ্যমন্ত্রী জানান, নীচু এলাকার বাসিন্দাদের সরিয়ে নিয়ে যাওয়া হচ্ছে। মোট ৮৫১টি শিবির খোলা হয়েছে। উপকূলবর্তী বিভিন্ন এলাকায় যে ফ্লাড সেন্টার আছে, সেগুলিতে মানুষকে সরিয়ে আনা হচ্ছে। আশপাশের স্কুলেও শিবির খোলা হয়েছে বলে রাজ্য সরকারের তরফে জানানো হয়েছে।

দেখুন ভিডিও